Title: 1
Author: toma
Last saved by: tapferova
Company: MV SR

(Návrh)

Zákon 

z ........... 2010, 

ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a dopĺňa zákon Národnej rady Slovenskej republiky č. 145/1995 Z. z. o správnych poplatkoch                 v znení neskorších predpisov

Národná rada Slovenskej republiky sa uzniesla na tomto zákone: 

Čl. I 

	Zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení zákona č. 757/2004 Z. z., zákona č. 132/2005 Z. z., zákona č. 529/2005 Z. z., zákona č. 330/2007 Z. z., zákona č. 342/2007 Z. z., zákona č. 445/2008 Z. z, nálezu Ústavného súdu Slovenskej republiky č. 382/2009 Z. z., zákona č. 440/2009 Z. z. a zákona č. 92/2010 Z. z. sa mení a dopĺňa takto:

1.	V § 5 ods. 1 písmeno f) znie: 
„f) samonabíjacia palná zbraň, ktorá bola konštrukčne odvodená alebo upravená zo samočinnej zbrane,“.

2.	V § 8 ods. 2 písm. a) sa na konci pripájajú tieto slová: „okrem samočinnej zbrane.“.

3.	V § 16 písmeno e) znie:
       „e) je zdravotne spôsobilá a psychicky spôsobilá držať alebo nosiť zbraň a strelivo,“.

 4. V § 17 ods. 2 písm. b) sa za slovo „spôsobilosti“ vkladajú slová „a psychologický posudok o psychickej spôsobilosti“ . 

5.	§ 20 vrátane nadpisu znie:	 

„§ 20
Zdravotná spôsobilosť a psychická spôsobilosť

(1) Zdravotnou spôsobilosťou sa rozumie telesná schopnosť a duševná schopnosť držať alebo nosiť zbraň a strelivo. Psychickou spôsobilosťou sa rozumie schopnosť držať alebo nosiť zbraň a strelivo bez zníženia, narušenia alebo obmedzenia psychických schopností.

(2) Zdravotná spôsobilosť žiadateľa o vydanie zbrojného preukazu a držiteľa zbrojného preukazu držať alebo nosiť zbraň a strelivo sa preukazuje lekárskym posudkom o zdravotnej spôsobilosti, ktorý vydáva na základe výsledku lekárskej prehliadky lekár so špecializáciou v špecializačnom odbore všeobecné lekárstvo, ktorý poskytuje všeobecnú ambulantnú zdravotnú starostlivosť pre dospelých alebo lekár so špecializáciou v špecializačnom odbore pediatria, ktorý poskytuje všeobecnú ambulantnú zdravotnú starostlivosť pre deti a dorast (ďalej len „posudzujúci lekár“).

(3) Psychická spôsobilosť žiadateľa o vydanie zbrojného preukazu a držiteľa zbrojného preukazu držať alebo nosiť zbraň a strelivo sa preukazuje psychologickým posudkom o psychickej spôsobilosti, ktorý vydáva na základe výsledku psychologického vyšetrenia klinický psychológ (ďalej len „posudzujúci psychológ“).

	(4) Lekár alebo psychológ, ktorý zistí alebo nadobudne dôvodné podozrenie,  že držiteľ zbrojného preukazu trpí chorobou, vadou alebo stavom, ktoré vylučujú alebo obmedzujú držanie alebo nosenie zbrane a streliva, poučí ho o tejto skutočnosti a bezodkladne ju oznámi posudzujúcemu lekárovi, ktorý je príslušný na vydanie lekárskeho posudku o zdravotnej spôsobilosti alebo posudzujúcemu psychológovi, ktorý je príslušný na vydanie psychologického posudku o psychickej spôsobilosti.
 
(5) Ak posudzujúci lekár pri lekárskej prehliadke zistí zmenu zdravotnej spôsobilosti, je povinný najneskôr do piatich pracovných dní odo dňa vykonania lekárskej prehliadky oznámiť túto skutočnosť policajnému útvaru. Ak posudzujúci psychológ pri psychologickom vyšetrení zistí zmenu psychickej spôsobilosti,                   je povinný najneskôr do piatich pracovných dní odo dňa vykonania psychologického vyšetrenia oznámiť túto skutočnosť policajnému útvaru.

	(6) V prípadoch uvedených v odseku 4 je držiteľ zbrojného preukazu povinný dostaviť sa na výzvu posudzujúceho lekára alebo posudzujúceho psychológa v určenej lehote k posudzujúcemu lekárovi alebo posudzujúcemu psychológovi a podrobiť sa potrebnému vyšetreniu. Ak sa držiteľ zbrojného preukazu nemôže dostaviť zo závažných dôvodov na vyšetrenie, musí tak urobiť najneskôr do siedmich dní odo dňa, keď pominuli závažné dôvody. Ak sa držiteľ zbrojného preukazu na vyšetrenie nedostaví, posudzujúci lekár alebo posudzujúci psychológ túto skutočnosť bezodkladne oznámi policajnému útvaru.
 
	(7) Ak vznikne odôvodnená pochybnosť o zdravotnej spôsobilosti alebo psychickej spôsobilosti držiteľa zbrojného preukazu, policajný útvar, ktorý vydal zbrojný preukaz, je oprávnený od neho požadovať v určenej lehote predloženie nového lekárskeho posudku alebo nového psychologického posudku; ak tak neurobí, má sa za to, že stratil zdravotnú spôsobilosť alebo psychickú spôsobilosť.
 
		(8) Postup pri posudzovaní zdravotnej spôsobilosti a psychickej spôsobilosti na držanie alebo nosenie zbraní a streliva a náležitosti lekárskeho posudku a psychologického posudku ustanoví všeobecne záväzný právny predpis, ktorý vydá Ministerstvo zdravotníctva Slovenskej republiky.“.

6.	V § 23 sa slová „desať“ nahrádzajú slovami „päť“  a na konci sa pripája táto veta: „Platnosť zbrojného preukazu držiteľa, ktorý si podal v lehote podľa § 24 ods. 1 žiadosť o vydanie nového zbrojného preukazu a o ktorej nebolo rozhodnuté do uplynutia doby platnosti predchádzajúceho zbrojného preukazu, sa predlžuje až do právoplatného rozhodnutia o žiadosti o vydanie nového zbrojného preukazu.“.

7.	V § 24 ods. 2 sa za slovo „spôsobilosť “ vkladajú slová „a psychickú spôsobilosť“.

8.	V § 26 ods. 1 písm. b) sa na konci pripájajú tieto slová: „alebo psychickú spôsobilosť.“.

9.  V § 27  ods. 2  písm. b) sa slová „a) až f)“ nahrádzajú slovami „a) až e)“.

     10. V § 27  ods. 4  písm. a)  sa za slová „kategórie B“ vkladajú slová „uvedenú  v § 5 ods. 1 písm. a) až e)“.         

11.	 V § 27 ods. 4 písm. b) sa za slová „kategórie B“ vkladajú slová „uvedenú v § 5 ods. 1 písm. a) až f) “. 

12.	V § 27 ods. 5 sa za slová „na základe nákupného povolenia nadobudnúť do vlastníctva“ vkladajú slová „zbraň kategórie B uvedenú v § 5 ods. 1 písm. a) až e) a g) “. 
 
13.	V § 28 ods. 1 písm. l) sa slová „spoľahlivosti alebo zdravotnej spôsobilosti“ nahrádzajú slovami „spoľahlivosti, zdravotnej spôsobilosti alebo psychickej spôsobilosti“.

14.	V § 28 sa odsek 1 dopĺňa písmenami o) až r), ktoré znejú:
„o) umožniť policajnému útvaru vstup do obydlia za účelom kontroly zbrane, ak je držiteľom zbrane kategórie A, B alebo C,
 p)  odovzdať neplatný zbrojný preukaz a preukaz zbrane policajnému útvaru, ktorý zbrojný preukaz vydal, do siedmich dní odo dňa zániku jeho platnosti podľa § 25 ods. 1 písm. a), c)  až f),
 r)  dostaviť sa na výzvu policajného útvaru na vybavenie záležitostí týkajúcich sa úseku zbraní a streliva.“.
 
15.	V § 28 sa odsek 2 dopĺňa písmenom h), ktoré znie:
„h) znaleckého posúdenia alebo kontroly zbrane policajným útvarom.“.

16.	§ 28 sa dopĺňa odsekom 5, ktorý znie:
	„(5) Držiteľ skupiny E zbrojného preukazu musí mať uloženú zbraň kategórie B uvedenú v § 5 ods. 1 písm. f) u držiteľa skupiny D alebo E zbrojnej licencie, ktorý mu môže vydať túto zbraň iba za účelom výkonu oprávnenia podľa § 27 ods. 4 písm. b). Držiteľ skupiny E zbrojného preukazu musí bezodkladne po vykonaní oprávnenia podľa § 27 ods. 4 písm. b) zabezpečiť uloženie zbrane  kategórie B uvedenej v § 5 ods. 1 písm. f) u držiteľa skupiny D alebo E zbrojnej licencie.“.

17.	Za § 28 sa vkladá § 28a, ktorý vrátane nadpisu znie:

„§28a
Povinnosť streleckej organizácie

Strelecká organizácia je povinná oznámiť policajnému útvaru zánik členstva osoby, ktorej vydala potvrdenie podľa § 17 ods. 2 písm. d), do siedmich dní odo dňa zániku členstva.“.

18.	V § 34 sa odsek 5 dopĺňa písmenom d), ktoré znie:
„d) uschovávať zbraň alebo strelivo pre držiteľa zbrane kategórie B uvedenej v § 5 ods. 1 písm. f).“.

19.	§ 67 sa dopĺňa odsekom 3, ktorý znie:
 
„(3) Orgán dozoru je povinný vykonať kontrolu bezpečného uloženia zbrane a streliva u držiteľa zbrane kategórie A  a držiteľa zbrojnej licencie aspoň raz za dva roky.“.

20.	V § 69 ods. 1 písm. b) sa slová „písm. b), m), n)“ nahrádzajú slovami „písm. b), m) až o)“.

21.	Za § 72c sa vkladá § 72d, ktorý vrátane nadpisu znie:

„72d
Prechodné ustanovenia k úpravám účinným od 1. januára 2011

(1)  Zbrojné preukazy vydané do 31.  decembra 2010 platia                                  do 31. decembra 2015,  ak doba ich platnosti neuplynie skôr.

(2) Držiteľ skupiny E zbrojného preukazu je povinný do 30. júna 2011 zabezpečiť uloženie alebo úschovu zbrane kategórie B uvedenej v § 5 ods. 1 písm. f), ktorú nadobudol do 31. decembra 2010 u držiteľa skupiny  D alebo E zbrojnej licencie.

(3) Držiteľ skupiny F zbrojného preukazu je oprávnený držať zbraň kategórie A uvedenú v § 4 ods. 2 písm. b) a kategórie B uvedenú v § 5 ods. 1 písm. f), ktorú nadobudol do 31. decembra 2010 aj po 1. januári 2011. Držiteľ  skupiny G zbrojnej licencie je oprávnený držať zbraň kategórie A uvedenú v § 4 ods. 2 písm. b), ktorú nadobudol do 31. decembra 2010 aj po 1. januári 2011.“.

Čl. II

     	Zákon Národnej rady Slovenskej republiky č. 145/1995 Z.z. o správnych poplatkoch 
v znení zákona Národnej rady Slovenskej republiky č. 123/1996 Z.z., zákona Národnej rady Slovenskej republiky č. 224/1996 Z.z., zákona č. 70/1997 Z.z., zákona č. 1/1998 Z.z., zákona č. 232/1999 Z.z., zákona č. 3/2000 Z.z., zákona č. 142/2000 Z.z., zákona č. 211/2000 Z.z., zákona č. 468/2000 Z.z., zákona č. 553/2001 Z.z., zákona č. 96/2002 Z.z., zákona č. 118/2002  Z.z., zákona č. 215/2002 Z.z., zákona č. 237/2002 Z.z., zákona č. 418/2002 Z.z., zákona č. 457/2002 Z.z., zákona č. 465/2002 Z.z., zákona č. 477/2002 Z.z., zákona č. 480/2002 Z.z., zákona č. 190/2003 Z.z., zákona č. 217/2003 Z.z., zákona č. 245/2003 Z.z., zákona č. 450/2003 Z.z., zákona č. 469/2003 Z.z., zákona č. 583/2003 Z.z., zákona č. 5/2004 Z.z., zákona č. 199/2004 Z.z., zákona č. 204/2004 Z.z., zákona č. 347/2004 Z.z., zákona č. 382/2004 Z.z., zákona č. 434/2004 Z.z., zákona č. 533/2004 Z.z., zákona č. 541/2004 Z.z., zákona č. 572/2004 Z.z., zákona č. 578/2004 Z.z., zákona č. 581/2004 Z.z., zákona č. 633/2004 Z.z., zákona č. 653/2004 Z.z., zákona č. 656/2004 Z.z., zákona č. 725/2004 Z.z., zákona č. 5/2005 Z.z., zákona č. 8/2005 Z.z., zákona č. 15/2005 Z.z., zákona č. 93/2005 Z.z., zákona č. 171/2005 Z.z., zákona č. 308/2005 Z.z., zákona č. 331/2005 Z.z., zákona č. 341/2005 Z.z., zákona č. 342/2005 Z.z., zákona č. 473/2005 Z.z., zákona č. 491/2005 Z.z., zákona č. 538/2005 Z.z., zákona č. 558/2005 Z.z. , zákona č. 572/2005 Z.z., zákona č. 573/2005 Z.z., zákona č. 610/2005 Z.z., zákona č. 14/2006 Z.z., zákona č. 15/2006 Z.z., zákona č. 24/2006 Z.z., zákona č. 117/2006 Z.z., zákona č. 124/2006 Z.z., zákona č. 126/2006 Z.z., zákona č.224/2006 Z.z., zákona č. 342/2006 Z.z., zákona č. 672/2006 Z.z., zákona č. 693/2006 Z.z. ,zákona č. 21/2007 Z.z., zákona č. 43/2007 Z.z., zákona č. 95/2007 Z.z., zákona č. 193/2007 Z.z., zákona č. 220/2007 Z.z., zákona č. 279/2007 Z.z., zákona č. 295/2007 Z.z. , zákona č. 309/2007 Z.z. , zákona č. 342/2007 Z.z., zákona č. 343/2007 Z.z., zákona č. 344/2007 Z.z., zákona č. 355/2007 Z.z., zákona č. 358/2007 Z.z., zákona č. 359/2007 Z.z., zákona č. 460/2007 Z.z., zákona č. 517/2007 Z.z., zákona č. 537/2007 Z.z., zákona č. 548/2007 Z.z., zákona č. 571/2007 Z.z., zákona č. 577/2007 Z.z., zákona č. 647/2007 Z.z., zákona č. 661/2007 Z.z. , zákona č. 92/2008 Z.z., zákona č. 112/2008 Z.z., zákona č. 167/2008 Z.z., zákona č. 214/2008 Z.z., zákona č. 264/2008 Z.z., zákona č. 405/2008 Z.z., zákona č. 408/2008 Z.z., zákona č. 451/2008 Z.z., zákona č. 465/2008 Z.z., zákona č. 495/2008 Z.z., zákona č. 514/2008 Z.z., zákona č. 8/2009 Z.z., zákona č. 45/2009 Z.z., zákona č. 188/2009 Z.z., zákona č. 191/2009 Z.z., zákona č. 274/2009 Z.z., zákona č. 292/2009 Z.z., zákona č. 304/2009 Z.z., zákona č. 305/2009 Z.z., zákona č. 307/2009 Z.z., zákona č. 465/2009 Z.z., zákona č. 478/2009 Z.z., zákona č. 513/2009 Z.z., zákona č. 568/2009 Z.z., zákona č. 570/2009 Z.z., zákona č. 594/2009 Z.z., zákona č. 67/2010 Z.z., zákona č. 92/2010 Z.z. a zákona č. 136/2010 Z.z. sa dopĺňa takto:

	V prílohe v II. časti v položke 30 sa oslobodenie dopĺňa piatym bodom, ktorý znie:

„5.  Od poplatku podľa písmena d) sú oslobodení žiadatelia o vydanie nového zbrojného  preukazu, ktorým bol predchádzajúci zbrojný preukaz vydaný do 31. decembra 2010 a jeho platnosť podľa predpisov účinných do 31. decembra 2010 mala uplynúť   po 31. decembri 2015.“.

Čl. III

Tento zákon nadobúda účinnosť 1. januára 2011.